李懷遠

李懷遠  ， 字廣德 ， 邢州柏仁縣 （ 今河北省邢臺市隆堯縣 ） 人 ， 出自趙郡李氏西祖 ， 唐中宗時丞相 ， 著有文集八卷 ， 《 兩唐書志 》 傳於世 。 少孤而貧 ， 好學善屬文 。 有宗人慾以高蔭相假者 ， 懷遠竟拒之 ， 退而嘆曰 ： “ 因人之勢 ， 高士不爲 ； 假蔭求官 ， 豈吾本志 ？ ” 未幾 ， 應四科舉擢第 ， 累除司禮少卿 。 出爲邢州刺史 ， 以其本鄉 ， 固辭不就 ， 改授冀州刺史 。 俄歷揚 、 益等州大都督府長史 ， 未行 ， 又授同州刺史 。 在職以清簡稱 。 入爲太子左庶子 ， 兼太子賓客 ， 歷遷右散騎常侍 、 春官侍郎 。 大足年 （ 701年 ） ， 遷鸞臺侍郎 ， 尋同鳳閣鸞臺平章事 。 歲餘 ， 加銀青光祿大夫 ， 拜秋官尚書 ， 兼檢校太子左庶子 ， 賜爵平鄉縣男 。 長安四年 （ 704年 ） ， 以老辭職 ， 聽解秋官尚書 ， 正除太子左庶子 ， 尋授太子賓客 。 神龍初 ， 除左散騎常侍 、 兵部尚書 、 同中書門下三品 ， 加金紫光祿大夫 ， 進封趙郡公 ， 特賜實封三百戶 。 俄以疾請致仕 ， 許之 。 中宗將幸京師 ， 又令以本官知東都留守 。 雖久居榮位 ， 而彌尚簡率 ， 園林宅室 ， 無所改作 。 常乘款段馬 ， 左僕射豆盧欽望謂曰 ： “ 公榮貴如此 ， 何不買駿馬乘之 ？ ” 答曰 ： “ 此馬倖免驚蹶 ， 無假別求 。 ” 聞者莫不嘆美 。 神龍二年八月卒 ， 唐中宗特賜錦被以充斂 ， 輟朝一日 ， 親爲文以祭之 ， 贈侍中 ， 諡曰成 。